CELEX: 32021R2264
Language: el
Date: 2021-12-17 00:00:00
Title: Εκτελεστικός κανονισμός (ΕΕ) 2021/2264 της Επιτροπής της 17ης Δεκεμβρίου 2021 για την τροποποίηση του κανονισμού (ΕΟΚ) αριθ. 3649/92 όσον αφορά τις εξηγήσεις του απλουστευμένου συνοδευτικού εγγράφου για πιστοποιημένους και αυτοπιστοποιημένους ανεξάρτητους μικρούς παραγωγούς αλκοολούχων ποτών

20.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 455/22
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/2264 ΤΗΣ ΕΠΙΤΡΟΠΗΣ
         της 17ης Δεκεμβρίου 2021
         για την τροποποίηση του κανονισμού (ΕΟΚ) αριθ. 3649/92 όσον αφορά τις εξηγήσεις του απλουστευμένου συνοδευτικού εγγράφου για πιστοποιημένους και αυτοπιστοποιημένους ανεξάρτητους μικρούς παραγωγούς αλκοολούχων ποτών
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2008/118/ΕΚ του Συμβουλίου, της 16ης Δεκεμβρίου 2008, σχετικά με το γενικό καθεστώς των ειδικών φόρων κατανάλωσης και για την κατάργηση της οδηγίας 92/12/ΕΟΚ (1), και ιδίως το άρθρο 34 παράγραφος 1 δεύτερο εδάφιο,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2021/2266 της Επιτροπής (2) καθορίζει το έντυπο του πιστοποιητικού που αναφέρεται στο άρθρο 23α παράγραφος 1 της οδηγίας 92/83/ΕΟΚ (3), το οποίο πρέπει να εκδίδεται από τα κράτη μέλη για ανεξάρτητους μικρούς παραγωγούς αλκοολούχων ποτών. Ο εν λόγω κανονισμός καθορίζει επίσης τις παραπομπές που πρέπει να γίνονται από τους εν λόγω παραγωγούς στο διοικητικό έγγραφο για τη διακίνηση αλκοολούχων ποτών βάσει των κεφαλαίων IV και V της οδηγίας 2008/118/ΕΚ.
                  
               
                     (2)
                  
                  
                     Ο κανονισμός (ΕΟΚ) αριθ. 3649/92 της Επιτροπής (4) καθορίζει το περιεχόμενο του απλουστευμένου συνοδευτικού εγγράφου για τον σκοπό της διακίνησης προϊόντων που υπόκεινται σε ειδικό φόρο κατανάλωσης τα οποία έχουν τεθεί σε ανάλωση στο κράτος μέλος αποστολής.
                  
               
                     (3)
                  
                  
                     Για να καλυφθούν οι πιστοποιημένοι και αυτοπιστοποιημένοι ανεξάρτητοι μικροί παραγωγοί, είναι αναγκαίο να τροποποιηθεί το τετραγωνίδιο 14 και οι εξηγήσεις του απλουστευμένου συνοδευτικού εγγράφου για τη διακίνηση αλκοολούχων ποτών που έχουν τεθεί σε ανάλωση.
                  
               
                     (4)
                  
                  
                     Κατά συνέπεια, ο κανονισμός (ΕΟΚ) αριθ. 3649/92 θα πρέπει να τροποποιηθεί αναλόγως.
                  
               
                     (5)
                  
                  
                     Η εφαρμογή του παρόντος κανονισμού θα πρέπει να αναβληθεί έως τις 1 Ιανουαρίου 2022, ώστε να ευθυγραμμιστεί με την εφαρμογή των εθνικών μέτρων που θεσπίστηκαν για τη μεταφορά της οδηγίας (ΕΕ) 2020/1151 του Συμβουλίου (5).
                  
               
                     (6)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ειδικών φόρων κατανάλωσης,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα του κανονισμού (ΕΟΚ) αριθ. 3649/1992 τροποποιείται ως εξής:
            
                        1)
                     
                     
                        το τετραγωνίδιο 14 του ενιαίου διοικητικού εγγράφου αντικαθίσταται από το ακόλουθο κείμενο:
                        «14 Πιστοποιητικά (ορισμένοι οίνοι και αλκοολούχα ποτά, ανεξάρτητοι μικροί παραγωγοί αλκοολούχων ποτών)»
                     
                  
                        2)
                     
                     
                        το σημείο 3 για το τετραγωνίδιο 14 στο τμήμα «2. Περιεχόμενο» των εξηγήσεων αντικαθίσταται από το ακόλουθο κείμενο:
                        
                                    «3.
                                 
                                 
                                    Για αλκοολούχα ποτά που παράγονται από αυτοπιστοποιημένους ανεξάρτητους μικρούς παραγωγούς, προστίθενται οι πληροφορίες σύμφωνα με το άρθρο 6 του εκτελεστικού κανονισμού (ΕΕ) 2021/2266 της Επιτροπής (*1), όταν υπάρχει πρόθεση να διεκδικηθεί η εφαρμογή μειωμένου συντελεστή ειδικού φόρου κατανάλωσης στο κράτος μέλος προορισμού.
                                 
                              
                           (*1)  Εκτελεστικός κανονισμός (ΕΕ) 2021/2266 της Επιτροπής, της 17ης Δεκεμβρίου 2021, για τη θέσπιση κανόνων εφαρμογής της οδηγίας 92/83/ΕΟΚ του Συμβουλίου όσον αφορά την πιστοποίηση και την αυτοπιστοποίηση ανεξάρτητων μικρών παραγωγών αλκοολούχων ποτών για σκοπούς ειδικών φόρων κατανάλωσης (ΕΕ L 455).»·"
                        
                     
                  
                        3)
                     
                     
                        το σημείο 4 για το τετραγωνίδιο 14 στο τμήμα «2. Περιεχόμενο» των εξηγήσεων απαλείφεται.
                     
                  
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2022.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 17 Δεκεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 9 της 14.1.2009, σ. 12.
         
            (2)  Εκτελεστικός κανονισμός (ΕΕ) 2021/2266 της Επιτροπής, της 17ης Δεκεμβρίου 2021, για τη θέσπιση κανόνων εφαρμογής της οδηγίας 92/83/ΕΟΚ του Συμβουλίου όσον αφορά την πιστοποίηση και την αυτοπιστοποίηση ανεξάρτητων μικρών παραγωγών αλκοολούχων ποτών για σκοπούς ειδικών φόρων κατανάλωσης (βλέπε σελίδα 26 της παρούσας Επίσημης Εφημερίδας).
         
            (3)  Οδηγία 92/83/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στην αλκοόλη και τα αλκοολούχα ποτά (ΕΕ L 316 της 31.10.1992, σ. 21).
         
            (4)  Κανονισμός (ΕΟΚ) αριθ. 3649/92 της Επιτροπής, της 17ης Δεκεμβρίου 1992, σχετικά με απλουστευμένο συνοδευτικό έγγραφο για την ενδοκοινοτική κυκλοφορία προϊόντων υποκείμενων σε ειδικό φόρο κατανάλωσης, για τα οποία έχει καταβληθεί φόρος και τα οποία έχουν διατεθεί στην κατανάλωση στο κράτος μέλος αποστολής (ΕΕ L 369 της 18.12.1992, σ. 17).
         
            (5)  Οδηγία (ΕΕ) 2020/1151 του Συμβουλίου, της 29ης Ιουλίου 2020, σχετικά με την τροποποίηση της οδηγίας 92/83/ΕΟΚ για την εναρμόνιση των διαρθρώσεων των ειδικών φόρων κατανάλωσης που επιβάλλονται στην αλκοόλη και τα αλκοολούχα ποτά (ΕΕ L 256 της 5.8.2020, σ. 1).